China's Defense Minister vows to be on high alert চীনৰ সশস্ত্ৰ বাহিনী বৰ্তমান অতি সতৰ্কতাত আছে আৰু যিকোনো যুদ্ধৰ বাবে সাজু, আছে বুলি সতৰ্ক কৰি দিছে দেশখনৰ প্ৰতিৰক্ষা মন্ত্ৰী জেনেৰেল ৱেই ফেংহে। চীনা কমিউনিষ্ট পাৰ্টিৰ ২০ সংখ্যক ৰাষ্ট্ৰীয় কংগ্ৰেছৰ সময়ত সাংবাদিকৰ সৈতে বাৰ্তালাপত প্ৰতিৰক্ষা মন্ত্ৰীজনে এইকথা সদৰী কৰে।
টাইৱানক লৈ আমেৰিকা যুক্তৰাষ্ট্ৰৰ সৈতে তীব্ৰ উত্তেজনাৰ মাজত ফেংহে এই সতৰ্কবাণী জাৰি কৰিছে। "চীনে বৰ্তমান এক কঠিন নিৰাপত্তা পৰিস্থিতিৰ মাজেৰে গৈ আছে। ৰাষ্ট্ৰপতি জি জিনপিঙে নিৰ্দেশনা দিয়াৰ লগে লগে সশস্ত্ৰ বাহিনীয়ে ধুমুহাৰ গতিত ইয়াক সম্পাদন কৰিব। চীনৰ সামৰিক বাহিনী সকলো সময়তে উচ্চ সতৰ্কতাত আছে আৰু নিশ্চিতভাৱে দেশখনৰ স্বাধীনতা আৰু সাৰ্বভৌমত্ব সুৰক্ষিত কৰিব।
যদিও চীনে টাইৱানক নিজৰ এক অবিচ্ছেদ্য অংশ বুলি গণ্য কৰে, আমেৰিকা যুক্তৰাষ্ট্ৰই টাইৱানক এখন স্বাধীন দেশ হিচাপে স্বীকৃতি দিব বিচাৰে। আমেৰিকা যুক্তৰাষ্ট্ৰৰ চৰকাৰে চীনক সতৰ্ক কৰি দিছে যে যদি তেওঁলোকে টাইৱানত বল প্ৰয়োগ কৰিব বিচাৰে তেন্তে তেওঁলোকে আমেৰিকা যুক্তৰাষ্ট্ৰৰ সামৰিক শক্তিৰ সন্মুখীন হ'ব লাগিব।
এনে পৰিস্থিতিত চীনৰ প্ৰতিৰক্ষা মন্ত্ৰীৰ বক্তব্যক চীনৰ সৈতে টাইৱানক একত্ৰিত কৰাৰ বেইজিঙৰ সংকল্পৰ বৰ্হিপ্ৰকাশ হিচাপে দেখা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
